title: "Malanje (Prowins)"
text: "Malanje (\u00fc\u00fcb Portugiisk: A Prov\u00edncia de Malanje) as en prowins uun de aafrikoons stoot Angoola. A n\u00f6\u00f6m faan't prowins komt faan det Nuurd Mbundu wurd malanji, wat a stianer het. At prowins leit uun a nuurd faan't lun. Uun a nuurd lei det U\u00edge Prowins an det DR Kongo, uun a uast d\u00f6n Lunda Norte an Lunda Sul Prowinsen, uun a s\u00fc\u00fcd leit det Bi\u00e9 Prowins an uun a waast lei d\u00f6n Cuanza Norte an Cuanza Sul Prowinsen. Det hee 968.135 lidj (2014). At hoodsteed as Malanje.\n\nGeografii\n\nStruumer\nIan struum hee sin hood uun't prowins. Dediar struum as de Cambo Struum h\u00f6g hood uun a maden faan't prowins nai bi a steed Quela leit. \u00d6ler struumer bilde grensen m\u00e4 \u00f6ler prowinsen an uun ian faal, m\u00e4'n \u00f6ler lun. De struumer, wat dialwis grensen m\u00e4 \u00f6ler prowinsen bilde san:\n De Cuanza Struum, wat det hial grens m\u00e4 det Cuanza Sul Prowins an dial faan't grens m\u00e4 det Bi\u00e9 Prowins bildet.\n De Cuango Struum, wat dial faan't grens m\u00e4 det Bi\u00e9 Prowins, det hial grens m\u00e4 det Lunda Sul Prowins an en letj dial faan det Lunda Norte Prowins bildet.\n De Luando Struum, wat en letj dial faan't grens m\u00e4 det Bi\u00e9 Prowins bildet an do tu a nuurdwaast iin uun det Cuanza Struum leept.\n De Lucala Struum, wat troch a waast faan't prowins leept an trii letj dialen faan't grens m\u00e4 det Cuanza Norte Prowins bildet.\n\nDe struum, wat m\u00e4'n \u00f6ler lun en grens bildet, as de Cuango Struum. Hi leept twesken a nuurdwaast faan't prowins an det DR Kongo.\n\nNatschunaalparken\nDe Cangandala Natschunaalpark, de letjst natschunaalpark uun Angoola, leit uun a maden faan't prowins.\n\nIndialing faan Ferwalting\nDet Malanje Prowins hee fjauertanj kreiser (munic\u00edpios), wat iin uun komuunen (comunas) diald wurd.\n\nWeblinks\n Websidj faan't Regiaring faan't Prowins (\u00fc\u00fcb Ingels an Portugiisk).\n\nIanselefterwisen\n\nProwins uun Angoola"